ძვირფასო სტუდენტებო!

მინდა პრეზენტაცია მოამზადოთ სემდეგი გეგმის მიხედვით:

1. აირჩიეთ რომელიმე ერთი ინგლისური სიტყვა
2. შეადარეთ ამ სიტყვის სიტყვა-სტატია ხუთ სასწავლო ლექსიკონში: ოქსფორდი, კემბრიჯი, კოლინზი, მაკმილანი და ლონგმენი. ბმულები ამ ონლაინ-ლექსიკონებზე არის თქვენი სალექციო კურსის ბოლოს
3. სალექსიკონო სიტყვა-სტატიების შედარებისას ყურადღება მიაქციეთ იმ კომპონენტებს, რაც ისწავლეთ თეორიულ საგანში „ლექსიკოგრაფიის საფუძვლები“: მართლწერა, წარმოთქმა, გრამატიკული და სხვა კვალიფიკაციები, სიტყვის პოლისემიური მნიშვნელობების აღწერა, იდიომატური გამოთქმები და სხვა.
4. დაწერეთ სამგვერდიანი პრეზენტაცია, სადაც კი არ ჩამოთვლით რომელ ლექსიკონში რა მნიშვნელობაა, არამედ გააანალიზებთ ხუთივე ლექსიკონის ინფორმაციას და დაწერთ ანალიტიკურ მიმოხილვას რა მოგწონთ, რა არ მოგწონთ, რომელი ლექსიკონი უფრო სრულყოფილია, უკეთესია, რატომ და ა.შ.
5. პრეზენტაცია აკრიფეთ კომპიუტერში და ფაილი გამომიგზავნეთ მისამართზე: tinatin.margalitadze@tsu.ge

გისურვებთ წარმატებას

ველი თქვენს პრეზენტაციებს

თინა